એક શેર છે, ખૂબ સરસ છે. સૂફી કહે છે કે અમારામાં તાકાત નથી, શક્તિ નથી, ક્ષમતા નથી, અકિંચન, નિ:સાધન છતાં પણ અમે એક હિંમત કરી છે, એક સાહસ કરી લીધું. ક્ષમતા તો નથી. અમે નિ:સાધન લોકો કેવી રીતે કરી શકીએ છતાં પણ સાહસ કરી લીધું. આ અર્થનો શેર છે. નાતવાં હોં કે ભી ઈસ દિલને જુર્રત કી હૈ. અમારા દિલે, અમારા હૃદયે ક્ષમતા ન હોવા છતાં પણ એક સાહસ કરી લીધું કે ‘તુઝકો દેખા ભી નહીં ઔર તુઝસે મોહબ્બત કી હૈ’ કે, હરિ ! તને જોયો નથી અમે, છતાં પણ તારી ભક્તિ કરી, તારા નામની માળા જપી. સંતોએ કહ્યું છે કે તારા નામના રટણમાં લાગી ગયા. તું મળ્યો તો નહીં, જોયા વગર જ તારી સાથે અમે પ્રીત કરી લીધી. આ જ તો સાહસ છે, શા માટે ? કારણ કે ‘દિલ કી આંખો સે તરે રુખ કી ઈબાદત કી હૈ.’